एपेक्स कलेज क्रिकेट भदौमा
एपेक्स इन्टर कलेज क्रिकेट कप प्रतियोगिता हुने भएको छ । एपेक्स कलेजको आयोजनामा मूलपानीको तल्लो क्रिकेट मैदानमा भदौ २४ देखि असोज ३ सम्म हुने स्पर्धामा १२ कलेजले सहभागिता जनाउने आयोजकले जनाएको छ ।
काठमाडौँ — एपेक्स इन्टर कलेज क्रिकेट कप प्रतियोगिता हुने भएको छ । एपेक्स कलेजको आयोजनामा मूलपानीको तल्लो क्रिकेट मैदानमा भदौ २४ देखि असोज ३ सम्म हुने स्पर्धामा १२ कलेजले सहभागिता जनाउने आयोजकले जनाएको छ ।सहभागी कलेजको अन्तिम निर्णय हुन बाँकी रहेको जनाइएको छ । सहभागी टोलीलाई चार समूहमा विभाजन गरिएको छ । प्रत्येक समूहका शीर्ष २ टोली क्वाटरफाइनल पुग्नेछन् । विजेताले १ लाख ५० हजार र उपविजेताले ७५ हजार रुपैयाँ पाउनेछन् । त्यस्तै प्लेयर अफ द सिरिजले १५ हजार, उत्कृष्ट बलर र ब्याटरले जनही १० हजार बराबरको क्रिकेट किट पाउनेछन् । प्रत्येक प्लेयर अफ द म्याचले २ हजार ५ सय बराबरको किट पाउनेछन् ।प्रतियोगिता एपेक्स कलेजका विद्यार्थीको पहल हुन लागेको एपेक्सका हेड अफ स्ट्राटेजी सन्देश कटुवालले बताए । ‘एपेक्स कलेजले आफ्ना विद्यार्थीलाई प्रोत्साहन गर्न र हौस्याउन यो प्रतियोगिता आयोजना गरिरहेको छ,’ कटुवालले भने, ‘व्यवस्थापनको पनि कलेज भएकाले प्रतियोगिताको सम्पूर्ण व्यवस्थापनको जिम्मेवारी हामीले विद्यार्थीलाई दिएका छौं । बिजिनेस कलेजमा एपेक्स एउटा उदाहरण हो, त्यही भएर हामी विद्यार्थीलाई जिम्मेवारी दिएर उनीहरूलाई आफ्नो भूमिका बोध गराउँछौं ।’लामो समयदेखि कलेजस्तरीय प्रतियोगिता हुन नसकेको तथा खेलाडीहरूले स्तरीय प्रतियोगिता खेल्न पाउन भन्ने उद्देश्यले पनि प्रतियोगिता गरिएको उनले बताए । प्रतियोगितामा खेल्ने खेलाडीहरू सोही कलेजको हुनुपर्नेछ भने नेपालबाट अन्तर्राष्ट्रिय स्तरमा यू–१९ वा सोभन्दा माथि खेलिसकेका खेलाडीले प्रतियोगितामा खेल्न नपाउने प्राविधिक समितिका संयोजक एवं अम्पायर रवीन्द्र गुप्ताले जनाए ।प्रोजेक्ट म्यानेजर अस्मिता पौडेलले सहभागी सबै कलेजलाई आयोजकले जर्सी प्रदान बताइन् । उनले प्रतियोगितालाई हरेक वर्ष निरन्तरता दिने योजना सुनाइन् ।